Frank Hardy

Francis Joseph Hardy (Southern Cross, Victoria, 1917ko martxoaren 21a – Carlton North, Victoria, 1994ko urtarrilaren 28a) australiar idazle eta ezkertiar politiko eta ekintzailea izan zen.

Galestar eta ingeles jatorriko aita ateoaren eta ama katoliko baten zortzi seme-alabetatik bosgarrena izan zen. Hamalau urterekin utzi zuen ikastetxea, lanean hasteko. Depresio Handian izandako zailtasunen ondorioz, 1939an Australiako Alderdi Komunistara batu zen. Ez zuen lortu 1953an senaturako hautatua izatea, ezta 1955ean kongresurako hautatua izatea ere. Era berean, ez zuen lortu Alderdiaren Batzordeko kide hautatua izatea 1955ean eta 1967an.

1943an armadan sartu eta Ipar Lurraldera bidali zuten. Australiako armadaren egunkari bat argitaratu zuen eta ipuinak argitaratzen hasi zen. Orduz geroztik, kazetaritzan aritu zen bere bizitzaren zatirik handienean. 1960ko hamarkadan Gurindji herri aborigenari babesa eman zion bere aldarrikapenetan eta egin zuten greban.

1950eko abuztuan bere lan nagusia argitaratu zuen, Power Without Glory, Alderdi Komunistako beste kide batzuen laguntzarekin. Eleberriak John Wren Melbourneko enpresaria du oinarri. Bi hilabete geroago, Hardy kartzelan sartu zuten, difamazioa egotzita, eta azkenean absolbitu egin zuten. Esperientzia hau The Hard Way liburuan kontatu zuen.

 Lanak 
 Power Without Glory, 1950. Reprint 2000 
 Journey into the future, 1952
 The Four Legged Lottery 1958 
 The Hard Way: The Story Behind Power without Glory, 1961. 
 Legends from Benson's Valley, 1963. 
 The Yarns of Billy Borker, 1965.
 Billy Borker Yarns Again, 1967.
 The Unlucky Australians, 1968. 1972 
 Outcasts of Foolgarah, 1971, 
 But the Dead Are Many: A Novel in Fugue Form, 1975, 
 The Needy and the Greedy: Humorous Stories of the Racetrack, 1975.
 The Obsession of Oscar Oswald, 1983, 
 Who Shot George Kirkland? : A Novel About the Nature of Truth, 1981.
 Warrant of Distress, 1983.
 The Loser Now Will Be Later to Win, 1985.
 Mary Lives!, 1992  .

 Kanpo estekak 

Kategoria:Victoriarrak
Kategoria:Australiako eleberrigileak
Kategoria:Australiako kazetariak
Kategoria:Australiako komunistak
Kategoria:Gaixotasun kardiobaskularrek hildakoak